text: Fif: Undgå at betale tysk dåsepant
  23 maj 2015 kl. 11.58
  Hvis miljøminister Kirsten Brosbøl (Soc.dem.) får aftalen om tysk dåsepant vedtaget politisk, så vil det være muligt at slippe uden om. Det siger grænsehandlens største købmand Fleggaard.
  Fiffet går på, at man bestiller sine dåseøl- og sodavand på nettet i Fleggaards Calle-butik i Rostock. Calle-butikkerne er en del af Fleggaard Koncernen.
  Mike Simonsen, administrerende direktør hos Fleggaard lover så, at de forudbestilte øl og vand kan afhentes ved den jyske grænse.
  Byen Rostock ligger nemlig i delstaten Mecklenburg-Vorpommeren, og de har sagt nej til at indgå en aftale om dåsepant med den danske stat.
  Det er kun delstaten Slesvig-Holstein, som støder op til den jyske grænse, der har sagt ja til en aftale om tysk dåsepant med Danmark.
  Hør her telefoninterviewet med Fleggaards administrerende direktør Mike Simonsen om det her opråb, han siger det er, og som han håber kan få miljøministeren til at ændre mening om den tyske dåsepant. 
  (Varighed 1'20)
  
  